Taneggarut-agi am wakken i d-nenna d tussna izerrun azmul deg tmetti1. Teqqen mliḥ ɣer tesnillest, ayen ara tt-yeǧǧen ad tili d aḥric deg-s izerrun tanamka tanmawalt2. Ɣer Saussure acuɣer i teqqen tesnazmult akked tesnillest : imi tasnillest ur telli siwa d aḥric deg tussnaagi, ilugan ara d-tefk tesnazmult, nezmer ad ten-nessemres deg tesnillest3. Isem ad ibeddel seg usnazmul ɣer teẓrizmult, mbeɛd asezrer n uɣerbaz Anglo-saxon, ad tiwsiɛ, ur tettɣimi ara kan deg tesnillest, imi ad tuɣal d tussna izerrun izmulen, acu kan mačči izmulen isnilsanen kan neɣ tutlayt, maca akk ayen yellan.